钦定古今图书集成/明伦汇编/氏族典/第336卷 > 刘濬
## 钦定古今图书集成/明伦汇编/氏族典/第336卷 > 刘濬

按《十国春秋》，“南汉刘濬，字伯深，其先滑州胙人也。父
崇望，相唐昭宗。世父崇龟，大顺时出为清海军节度、
岭南东道观察处置等使，濬从崇龟流寓广州，因占
籍焉。烈宗据番禺，辟濬居幕府，议论多所商定。高祖
即位，拜宗正卿，兼工部侍郎。乾亨中，高祖练兵于潮，
欲以侵闽，濬力谏不听，为闽人所败。大有九年，擢濬”
中书侍郎、同平章事。濬在位，清简执持，劝高祖养民
息兵，子孙在广南，多有显者。